书法金石名言(1)
古之善书者多寿，心定故也。人能定其心，何事不可为。
(2)书法亦就佛法，始于戒律，精于定慧，证于心源，妙于了悟，至于极也，亦非口手可传焉。
(3)内典《金经》云：“非法非非法。”书家悟得此诀，何患食古不化。
(4) 书，如也，如其学，如其才，如其志，总之曰如其人。
(5) 清心寡欲，字生精神，是亦诚中形外之一证。
(6) 渣滓去，则清光来，若心地丛杂，虽笔墨精良，无当也。故
扬子云
：字为心画。
(7) 昔人有联语云：夫复何为，莫非自然。真至理名言也。作书亦当知此意。
(8) 气盛，则言之短长与声之高下皆宜。书亦如之。
(9) “振衣
千仞岗
，濯足万里流。”作书须有此气象。而其细心运意，则又如穿针者束线纳孔，毫厘有差，便不中窍。
(10) 明窗净几，笔墨精良，于时抽纸挥毫，以绘我胸中之所有，其书那得不佳！若人声喧杂，纸墨恶劣，虽技如二王，亦无济矣。
(11) 一部《金刚经》，专为众生说法，而又教人离相。学古人书，是听佛说法也。识得秦汉晋唐书法之妙，而会以自己性灵，是处处离相，得成佛道之因由也。
(12)每日焚香静坐，收拾得此心，洁洁净净，读书有暇，兴来弄笔，以自写其性情，斯能超乎象外，得